Diari Oficial de la Generalitat Valenciana


Sumari del DOGV 4816, del 10-08-2004 (2004/8343)

RESOLUCIÓ de 21 de juny de 2004, del director general d'Interior, en relació amb l'Orde de 29 de març de 2004, de la Conselleria de Justícia i Administracions Públiques, de concessió de subvencions destinades a ajuntaments per a la realització de cursos de formació per a les policies locals de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4816

Data del DOGV
:   10-08-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/8343


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 21 de juny de 2004, del director general d'Interior, en relació amb l'Orde de 29 de març de 2004, de la Conselleria de Justícia i Administracions Públiques, de concessió de subvencions destinades a ajuntaments per a la realització de cursos de formació per a les policies locals de la Comunitat Valenciana. [2004/X8343]
  
Vistos els expedients incoats com a conseqüència de les sol·licituds de subvencions destinades a ajuntaments per a la realització de cursos de formació per a les policies locals de la Comunitat Valenciana, segons l'Orde de 29 de març de 2004 de la Conselleria de Justícia i Administracions Públiques, en què concorren els següents,
  
Antecedents de fet
  
Primer. La Generalitat Valenciana, coneixedora de la preocupació i de les iniciatives posades en pràctica des de diversos ajuntaments i dels mateixos cossos de la Policia Local en favor d'un col·lectiu policial, perquè estiga permanentment format, i materialitzar, a més, d'esta forma, el dret dels funcionaris públics a una adequada formació professional i permanent, com a element imprescindible per al bon compliment de les funcions que tenen encomanades, vol fomentar l'organització i realització d'activitats formatives en eixa línia.
  
Segon. L'Orde de 29 de març de 2004 de la Conselleria de Justícia i Administracions Públiques, publicada en el Diari Oficial de la Generalitat Valenciana de 15 d'abril de 2003, regula les ajudes dalt descrites, en què s'inclouen com a subjectes i actuacions susceptibles de rebre suport les que consten en els expedients de referència.
  
Tercer. Estudiades les sol·licituds, es van sotmetre a la consideració de la Comissió de Valoració que, en la sessió de data 7 de juny de 2004, va informar la concessió i denegació de subvencions (segons es relaciona en els annexos I i II).
  
Fonaments de dret
  
I. La competència per a resoldre sobre les sol·licituds d'ajudes convocades, correspon al conseller de Justícia i Administracions Públiques, en relació amb el que disposa el Decret 91/1999, de 30 de juny, del Govern Valencià.
  
II. De conformitat amb l'Orde de 4 de juny de 2002, de la Conselleria de Justícia i Administracions Públiques, en la disposició final primera, es delega la Direcció General d'Interior per a la facultat de concedir i denegar les subvencions.
  
III. Reunida la Comissió de Valoració, en aplicació amb el que determina la base setena de l'annex de l'Orde, s'han valorat i seleccionat les propostes que complien amb els requisits de l'Orde.
  
Per tot això, vista la proposta de resolució formulada per la Comissió de Valoració, així com la normativa anteriorment referida i en base a les competències que m'atorga l'article 47.3 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu, de 26 de juny de 1991, del Consell de la Generalitat, resolc:
  
Primer
  
Concedir als ajuntaments relacionats en l'annex I les quantitats allí indicades, sempre que hi haja fons pressupostaris en la línia de subvenció T4205000 subvenció ajuntaments cursos policies locals, del programa pressupostari 19.47.595.56.4 Seguretat Pública, dels Pressuposts de la Generalitat Valenciana per a l'exercici 2004. El lliurament queda, en tot cas, condicionat al compliment per part del beneficiari de les obligacions relacionades en la base 8a de l'annex de l'Orde.
  
Segon
  
Autoritzar, en base a l'esmentada concessió, la despesa, i es disposa el crèdit pels citats imports, a càrrec de la línia de subvenció del programa pressupostari 46.40.670.88.6.
  
Tercer
  
Denegar les subvencions sol·licitades pels interessats relacionats en l'annex II per les circumstàncies allí assenyalades.
  
Contra la present Resolució, que és definitiva en la via administrativa, i de conformitat amb el que establixen la Llei 30/1992, de 26 de novembre, Reguladora de Règim Jurídic de les Administracions Públiques i del Procediment Administratiu Comú i la Llei 29/1988, de 13 de juliol de 1998, Reguladora de la Jurisdicció Contenciosa Administrativa, es podrà interposar un dels següents recursos:
  
a) Amb caràcter potestatiu, recurs de reposició davant el mateix òrgan que va dictar l'acte recorregut, en el termini d'un mes, a comptar des de l'endemà de la notificació.
  
Si transcorre un mes des de l'endemà de la interposició del recurs de reposició sense que este haja sigut resolt, es podrà entendre que ha sigut desestimat i interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
b) Recursos contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptats des de l'endemà de la notificació.
  
Tot això sense perjuí que es puga exercir qualsevol altre recurs o acció que s'estime procedent.